8.PIELIKUMS
atklāta konkursa
 “Būvuzraudzības pakalpojumi Daugavpils valstspilsētas pašvaldības objektos”,
identifikācijas numurs DVP 2026/158, nolikumam
(projekts, aizpildot par iesniedzamo Konkursa daļu)

UZŅĒMUMA LĪGUMS
par _________________________________________________
 
Daugavpilī,
Līguma parakstīšanas datums ir pēdējā pievienotā droša elektroniskā paraksta un tā laika zīmoga datums
Daugavpils valstspilsētas pašvaldība, reģistrācijas numurs 90000077325, juridiskā adrese Kr.Valdemāra iela 1, Daugavpils, LV–5401 (turpmāk tekstā – Pasūtītājs), tās ______ ______ personā, kas rīkojas uz _____ pamata, no vienas puses, un
_________, reģistrācijas numurs ________, juridiskā adrese ______ (turpmāk tekstā - Būvuzraugs), tās ________ personā, kas rīkojas uz _______ pamata, no otras puses, abi kopā un katrs atsevišķi turpmāk Puse/Puses, 
pamatojoties uz atklāta konkursa “Būvuzraudzības pakalpojumi Daugavpils valstspilsētas pašvaldības objektos”, identifikācijas numurs DVP 2026/158, ____daļas “_____” (turpmāk tekstā – Konkurss) iepirkuma komisijas 2026.gada ___._____ lēmumu (protokols Nr.___), bez viltus, maldiem un spaidiem, savstarpēji vienojoties, noslēdz šādu Līgumu (turpmāk tekstā – Līgums):
1. Līguma priekšmets
1.1. Pasūtītājs uzdod, bet Būvuzraugs par atlīdzību apņemas veikt būvdarbu būvuzraudzību saskaņā ar Tehnisko dokumentāciju, Līguma nosacījumiem, Būvuzrauga Konkursam iesniegto piedāvājumu un spēkā esošo normatīvo aktu prasībām (turpmāk tekstā – Pakalpojums).
1.2. Pakalpojums tiek sniegts būvobjektā “_________” (turpmāk tekstā – Objekts), kur būvdarbus veic ________ (turpmāk tekstā – Būvuzņēmējs). Tehnisko dokumentāciju ir izstrādājis(-uši) ______ (turpmāk tekstā – Autoruzraugs).
1.3. Pakalpojums sevī ietver visus Līgumā, Līguma pielikumos noteiktās ar Objekta būvuzraudzību saistītās darbības.
1.4. [bookmark: _Hlk92679222]Gadījumā, ja Līguma izpildes laikā tiek grozīti vai zaudē spēku Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti, tad Līguma izpildes laikā tiek piemēroti Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti ar grozījumiem vai jaunie spēkā esošie normatīvie akti.
1.5. Būvuzraugs apliecina, ka viņš ir pienācīgi iepazinies ar Konkursa nolikuma un tam pievienoto dokumentu prasībām, tajā skaitā ar tajos ietvertajiem risinājumiem, darbu apjomiem, pielietojamiem būvizstrādājumiem un prasībām un atsakās saistībā ar to izvirzīt jebkāda satura iebildumus vai pretenzijas. 
1.6. Būvuzraugs apliecina, ka ir atbildīgs par savu darbaspēku, tā tehnisko nodrošinājumu, darbinieku kvalifikāciju un Pakalpojuma sniegšanas kvalitāti.
1.7. Būvuzraugs apliecina, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.

2. Līguma cena un norēķinu kārtība
2.1. Līguma cena par Līguma ietvaros sniedzamiem Pakalpojumiem ir _________ euro (summa vārdiem euro) bez pievienotā vērtības nodokļa (turpmāk tekstā – Līguma cena). Pievienotās vērtības nodoklis (turpmāk tekstā – PVN) tiek aprēķināts un maksāts saskaņā ar spēkā esošajiem normatīvajiem aktiem.
2.2. Līguma cena sevī ietver transporta un sakaru līdzekļu izmaksas, darbu organizācijas izmaksas, iespējamo nodokļu, izņemot PVN, un nodevu maksājumus valsts un pašvaldības budžetos, visas citas iespējamās ar Pakalpojuma izpildi saistītās  tiešās un netiešās izmaksas, kas varētu rasties Būvuzraugam, lai pienācīgi sniegtu Pakalpojumu.
2.3. Līgumcena visā Līguma darbības laikā nevar tikt paaugstināta, t.sk., sakarā ar cenu pieaugumu vai pakalpojumu pieskaitāmo izdevumu izmaksām, nodokļu likmju, vai nodokļu normatīvā regulējuma izmaiņām, nepamatotu sadārdzinājumu, kā arī jebkuriem citiem apstākļiem, ja mainās kopējā būvdarbu vērtība, pagarinās būvdarbu izpildes termiņš vai tiek veiktas izmaiņas Būvprojektā.
2.4. Līguma cenas samaksu par Pakalpojuma sniegšanu Pasūtītājs veic pa daļām, katru mēnesi, proporcionāli iepriekšējā mēnesī Būvuzņēmēja faktiski izpildītajam būvdarbu apjomam, kas aprēķināts attiecībā pret kopējo Pakalpojuma apjomu (100%) (viens simts procenti) naudas izteiksmē. Pakalpojuma apjoma proporcija iepriekšējam mēnesim tiek aprēķināta, vadoties no iepriekšējā mēnesī izpildīto būvdarbu apjoma attiecībā pret kopējo būvdarbu apjomu (100%) (viens simts procenti) naudas izteiksmē.
2.5. Būvuzraugs sagatavo un iesniedz Pasūtītājam Pakalpojuma izpildes aktu par iepriekšējā mēnesī faktiski izpildītajiem būvuzraudzības pakalpojumiem 10 (desmit) darba dienu laikā pēc iepriekšējā mēnesī paveikto būvdarbu apjomu apstiprināšanas un parakstītā būvdarbu izpildes akta saņemšanas.
2.6. 10 (desmit) darba dienu laikā no Akta saņemšanas Pasūtītājs izskata Aktu un paraksta to vai minētajā termiņā rakstiski iesniedz Būvuzraugam pretenziju, ja Pakalpojums ir sniegts nekvalitatīvi vai neatbilst šī Līguma vai spēkā esošo normatīvo aktu prasībām, vai dokumentos ir neprecizitātes. Šādā gadījumā Būvuzraugam ir pienākums Pasūtītāja pretenzijā norādītajā termiņā novērst norādītās neatbilstības un nepilnības un atkārtoti iesniegt Pasūtītājam saskaņošanai Aktu.
2.7. Pasūtītājs maksā Būvuzraugam par iepriekšējā mēnesī faktiski saņemto Pakalpojumu 30 (trīsdesmit) dienu laikā pēc Būvuzrauga sagatavota Līguma noteikumiem atbilstoša rēķina saņemšanas, ja ir iestājušies visi zemāk minētie nosacījumi:
2.7.1. Puses ir parakstījušas Pakalpojuma nodošanas - pieņemšanas aktu, ar kuru tiek pieņemts Pakalpojums vai tā daļa (turpmāk tekstā – Akts);
2.7.2. Būvuzraugs ir iesniedzis Pasūtītājam elektronisko rēķinu.
2.8. Gala maksājums tiek veikts 30 (trīsdesmit) dienu laikā pēc gala akta parakstīšanas un rēķina saņemšanas.
2.9. Pamats rēķina izrakstīšanai un samaksas veikšanai ir Pušu parakstīts Akts. Visus rēķinus Būvuzraugs sagatavo elektroniski un nosūta uz Pasūtītājs norādīto e-pasta adresi ___________, dublējot uz e-adresi: e-adrese _DEFAULT@90000077325. Pasūtītājs pieņem strukturētus elektroniskos rēķinus Grāmatvedības likuma izpratnē (turpmāk tekstā – E-rēķins). E-rēķins tiek uzskatīts par saņemtu brīdī, kad Būvuzraugs to nosūtījis uz Pasūtītāja norādīto e-pasta adresi. Ja Pasūtītājs vēlas saņemt rēķinus papīra formātā, tas informē Būvuzraugu par to 10 (desmit) dienas iepriekš.
2.10. Par samaksas brīdi uzskatāms bankas atzīmes datums Pasūtītāja maksājuma uzdevumā.
2.11. Gadījumā, ja Pasūtītājam rodas pretenzijas par E-rēķinā norādītās summu pamatotību, Pasūtītājam ir tiesības rakstiski iesniegt Būvuzraugam motivētas pretenzijas un neapmaksāt E-rēķinu līdz brīdim, kamēr pretenzijas nav atrisinātas. 
2.12. Ja Pasūtītājs ir iesniedzis rakstisku pretenziju par aktu vai E-rēķinu, Būvuzraugam nav tiesības piemērot līgumsodu par maksājuma nokavējumu vai vienpusēji atkāpties no Līguma izpildes līdz strīda atrisināšanai starp Pusēm.  
2.13. Gadījumā, ja Līgumā noteikto Pakalpojumu sniegšana tiek pārtraukta no Būvuzrauga neatkarīgu iemeslu dēļ, tad Puses sastāda Aktu par faktiski saņemtajiem Pakalpojumiem, konstatējot tajā saņemto Pakalpojumu apjomu, proporcionāli uz Līguma pārtraukšanas brīdi Būvuzrauga faktiski izpildītajam būvdarbu apjomam.
3. Līguma izpildes termiņš
3.1. Līgums stājas spēkā ar tā parakstīšanas brīdi un ir spēkā līdz no tā izrietošo Pušu saistību pilnīgai izpildei.
3.2. Līguma izpildes prognozējamais termiņš ir ____ (_____) mēneši, kas atbilst plānotajam Pakalpojuma sniegšanas periodam no dienas, kad būvatļaujā izdarīta atzīme par būvdarbu uzsākšanas nosacījumu izpildi, līdz būves nodošanai ekspluatācijā.
3.3. Būvuzraugs apņemas sniegt Pakalpojumu visā būvdarbu izpildes laikā (tas ir līdz objekta nodošanai ekspluatācijā). Būvuzraugs piedalās būves pieņemšanā ekspluatācijā.
3.4. Līguma izpildes prognozējamais termiņš ir provizorisks, un, ja būvdarbu izpilde pārsniedz šo termiņu, Būvuzraugam nav tiesību prasīt papildus samaksu sakarā ar izmaiņām būvdarbu pabeigšanas termiņā (t.sk. gadījumā ja būvdarbi tiek apturēti uz laiku). Gadījumā, ja Būvdarbu kopējais ilgums no Būvuzrauga neatkarīgu un objektīvu iemeslu dēļ tiek pagarināts, attiecīgi tiek pagarināts būvuzraudzības termiņš.
3.5. Pasūtītājs vismaz 5 (piecas) darba dienas iepriekš brīdina Būvuzraugu, ja pēc Pasūtītāja iniciatīvas tiek apturēta būvdarbu veikšana Objektā, bet gadījumos, kad būvdarbu veikšana tiek apturēta ne pēc Pasūtītāja iniciatīvas – iespējami īsā laikā pēc būvdarbu apturēšanas Objektā. Šādā gadījumā Pakalpojumu sniegšanas termiņš tiek pagarināts par tik dienām, par cik ir apturēta būvdarbu veikšana. Šādā būvdarbu apturēšanas gadījumā Būvuzraugam nav tiesību pieprasīt papildus samaksu vai jebkādu zaudējumu atlīdzību. Ja būvdarbu veikšana tiek atsākta, Paziņojumu par Pakalpojuma sniegšanas atsākšanu Pasūtītājs nosūta Būvuzraugam vismaz 5 (piecas) darba dienas pirms būvdarbu uzsākšanas Objektā.
4. Apdrošināšana un nodrošinājumi
4.1. Būvuzraugs uz sava rēķina apņemas noslēgt galvenā atbildīgā būvuzrauga profesionālās civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
4.2. Būvuzraugs pirms būvdarbu uzsākšanu Objektā iesniedz Pasūtītājam atbildīgā būvuzrauga profesionālās civiltiesiskās atbildības apdrošināšanu par apdrošināšanas summu 100% apmērā no piedāvājuma (līguma) summas par būvuzraudzības pakalpojumu veikšanu.
4.3. Atbildīgā būvuzrauga profesionālās civiltiesiskās atbildības apdrošināšanas līgumu Būvuzraugs uztur spēkā no būvdarbu uzsākšanas līdz būvdarbu garantijas termiņa beigām.
4.4. Būvuzraugs 10 (desmit) darba dienu laikā no Līguma noslēgšanas dienas iesniedz Pasūtītājam no Būvuzrauga puses neatsaucamu Līguma saistību izpildes nodrošinājumu kā bankas garantiju vai apdrošināšanas polisi, ar tajā ietvertu Līguma saistību izpildes nodrošinājuma sniedzēja apņemšanos veikt bezierunu iepirkuma Līguma saistību izpildes nodrošinājuma maksājumu pēc pirmā Pasūtītāja pieprasījuma, kad Pasūtītājs paziņo, ka Būvuzraugs nepilda minētā Līguma saistības (pirmā pieprasījuma garantija). 
4.5. Pasūtītājam nav nepieciešams pierādīt vai dot pamatojumu vai iemeslus savai prasībai. Banka vai apdrošināšanas sabiedrība apņemas izmaksāt Pasūtītājam pieprasīto summu, ņemot vērā jebkuru prasību, kas izdarīta pirms līgumsaistību nodrošinājuma termiņa beigām. Saistību izpildes nodrošinājuma summa samazināsies par jebkuru summu, kuru banka vai apdrošināšanas sabiedrība izmaksās saskaņā ar Pasūtītāja pieprasījumu. Būvuzraugs papildus iesniedz maksājuma uzdevumu par Līguma saistību izpildes apdrošināšanas polises apmaksu (ja iesniegta polise).
4.6. Līguma saistību izpildes nodrošinājuma apmērs ir 10% (desmit procenti) no kopējās līguma vērtības bez pievienotās vērtības nodokļa.
4.7. Līguma saistību izpildes nodrošinājumam jābūt spēkā visā Līguma darbības laikā un papildus vismaz divus mēnešus.
4.8. Līguma izpildes garantiju (kompensāciju vai apdrošināšanas atlīdzību) Pasūtītājs var izmantot jebkurā gadījumā, kad Būvuzraugs nav nodrošinājis Līguma saistību izpildi saskaņā ar Līguma nosacījumiem, vai atsakās izpildīt Līgumu.
4.9. Visi strīdi saistībā ar Garantiju izskatāmi Latvijas Republikas tiesā.
5. Būvuzrauga pienākumi un tiesības
5.1. Būvuzraugs veic sekojošus vispārīgos pienākumus:
5.1.1. piedalās iknedēļas būvsapulcēs, ja vien puses nevienojas par citu būvsapulču sasaukšanas kārtību. Būvsapulcēs piedalās būvuzrauga, būvniecības ierosinātāja, autoruzrauga (ja tiek veikta autoruzraudzība), būvuzņēmēja un citu pieaicināto būvniecības dalībnieku pārstāvji, parakstītie sapulču protokoli ir saistoši visiem būvniecības dalībniekiem. Nepieciešamības gadījumā, sasaukt ārkārtas būvsapulci, pirms tam laicīgi paziņojot par to būvuzņēmējam un citām iesaistītajām pusēm;
5.1.2. sniedz iespējamo problēmu risinājumus, nesaskaņu vai neskaidrību gadījumos starp būvniecības ierosinātāju, galveno būvuzņēmēju un Būvprojekta autoru – Autoruzraugu (ja tiek veikta autoruzraudzība);
5.1.3. analizē galvenā būvuzņēmēja iesniegtās tāmes, darbu veikšanas projektus, darbu veikšanas kalendāros grafikus, un citus ar būvniecību saistītos dokumentus, seko līdzi autoruzraudzības procesam (ja tiek veikta autoruzraudzība), piedalās neparedzēto būvdarbu, projekta risinājumu izmaiņu izvērtēšanā un sagatavo par šiem jautājumiem ieteikumus un komentārus, informē un konsultē būvniecības ierosinātāju.
5.2. Būvuzrauga pienākumi: 
5.2.1. pirms būvdarbu uzsākšanas izstrādāt būvuzraudzības plānu un pievienot konkrētajai būvniecības lietai būvniecības informācijas sistēmā;
5.2.2. nodrošināt visa Būvprojekta realizācijas laikā veicamo būvdarbu procesa uzraudzību kopumā un ikviena būvuzraudzības plānā noteiktā posma kontroli būvlaukumā, termiņos, kādi ir paredzēti būvuzraudzības plānā, kā arī nodrošināt, lai būvdarbi tiktu veikti atbilstoši Būvprojektam, ar Būvuzņēmēju noslēgtā būvdarbu līguma noteikumiem un normatīvajiem aktiem. Veikt būvuzraudzību autoruzraudzības kārtībā izstrādātajiem tehniskajiem risinājumiem;
5.2.3. nodrošināt nepārtrauktu būvniecības procesa uzraudzību, tas ir, būvuzraudzība jāveic, kad vien tiek veikti būvdarbi.  Specializēto darbu būvuzraugi objektā atrodas visos laika periodos, kad notiek specializēto būvdarbu izpilde. Ja nepieciešams, būvuzraudzību veikt arī ārpus normālā darba laika un brīvdienās.
5.2.4. izvērtēt Būvuzņēmēja sagatavoto ikmēneša būvdarbu izpildes aktu par iepriekšējā mēnesī faktiski izpildītajiem būvdarbiem, 5 (piecu) darba dienu laikā no tā saņemšanas un parakstīt to vai minētajā termiņā sniegt rakstisku motivētu atteikumu. Atteikuma gadījumā Būvuzraugs par to informē Pasūtītāju, iesniedzot atteikuma kopiju.
5.2.5. iepazīties ar būvniecības ierosinātāja un Būvuzņēmēja, kā arī ar Būvuzņēmēja un atsevišķu būvdarbu veicēju (ja tādi ir iesaistīti būvdarbu veikšanā) līguma nosacījumiem attiecībā uz būvdarbu apjomu un izpildi;
5.2.6. pārbaudīt, vai pirms būvdarbu uzsākšanas ir veikti visi būvdarbu sagatavošanas darbi;
5.2.7. pārbaudīt būvdarbu secības un kvalitātes atbilstību būvprojektam, darbu veikšanas projektam, kā arī būvniecību, darba aizsardzību, vides aizsardzību un ugunsdrošību reglamentējošiem normatīvajiem aktiem;
5.2.8. pārbaudīt būvdarbos izmantojamo būvizstrādājumu atbilstību apliecinošos dokumentus, kā arī būvizstrādājumu atbilstību būvprojektam;
5.2.9. pārbaudīt veikto būvdarbu apjomus;
5.2.10. izdarīt ierakstus būvdarbu žurnālā, tai skaitā par objekta pārbaudēs konstatētiem trūkumiem un būvdarbu vadītāja prombūtni. Kontrolēt būvdarbu žurnālā ierakstīto norādījumu izpildi;
5.2.11. vizuāli fiksēt (piemēram, fotogrāfijā) būvuzraudzības plānā noteikto būvdarbu posmu pabeigšanu;
5.2.12. piedalīties būvkonstrukciju, segto darbu un nozīmīgo konstrukciju pieņemšanā, kā arī izvērtēt Būvuzņēmēja iesniegto izpilddokumentāciju, materiālu un iekārtu atbilstību apliecinošos dokumentus un citus saistītos dokumentus (sertifikāti, tehniskās pases, ražotājs standarta tehniskās pases, ražotāju garantijas, izgatavoto būvkonstrukciju pārbaudes protokoli, pārskati u.c.). Pieņemt tikai tos darbus, kas izpildīti atbilstoši būvprojektam un normatīvajos aktos noteiktajām prasībām un saskaņot tikai līgumam un projektam atbilstošus materiālus un iekārtas.
5.2.13. piedalīties Objekta pieņemšanā ekspluatācijā atbilstoši Tehniskajā specifikācijā noteiktajām prasībām;
5.2.14. ziņot būvniecības ierosinātājam un atbildīgajām institūcijām par būvdarbu vadītāja prombūtni būvdarbu laikā, būvniecību reglamentējošo normatīvo aktu pārkāpumiem būvdarbu sagatavošanas un būvdarbu laikā, kā arī par atkāpēm no būvprojekta;
5.2.15. nekavējoties izziņot strādājošo evakuāciju no būvlaukuma, ja būvlaukumā konstatētas bīstamas konstrukciju deformācijas, sabrukšanas pazīmes vai tieši ugunsgrēka izcelšanās vai eksplozijas draudi, un paziņot par to būvniecības ierosinātājam, būvvaldei, kā arī, ja nepieciešams, izsaukt Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā. Būvuzraugs rīkojumus un darbības koordinē ar atbildīgo būvdarbu vadītāju;
5.2.16. informēt attiecīgo būvvaldi vai Būvniecības valsts kontroles biroju, ja objekta ekspluatācija ir uzsākta patvaļīgi;
5.2.17. informēt būvniecības ierosinātāju par objektiem, kuriem būvspeciālists ir piesaistīts;
5.2.18. parakstīt vai būvniecības informācijas sistēmā apstiprināt apliecinājumu par būves gatavību ekspluatācijai, ja objekts ir realizēts atbilstoši būvprojektam un ir izpildīti Vispārīgo būvnoteikumu (MK500) 125.9.apakšpunktā noteiktajā kārtībā izteiktie būvuzrauga norādījumi;
5.2.19. norīkot veikt būvuzraudzību Objektā konkursā piedāvātos būvuzraugus. Nodrošināt, ka Līguma izpildē piedalās kvalificēts un pieredzējis personāls. Būvuzraugam nekavējoties ir jānomaina Pakalpojuma izpildē iesaistīts personāls, ja to rakstiski pieprasa Pasūtītājs un pamato ar kādu no šādiem iemesliem:
5.2.19.1. Līguma noteikumiem neatbilstošu vai paviršu pienākumu pildīšanu vai pienākumu nepildīšanu;
5.2.19.2. atkārtotu tādu darbību veikšanu, kas kaitē darba drošībai, veselībai vai vides aizsardzībai.
5.2.20. kontrolēt būvdarbu kalendārā grafika ievērošanu un nekavējoties informēt Pasūtītāju par būvniecības procesa dalībnieku pieļautajiem pārkāpumiem un atkāpēm no būvprojekta un kalendārā grafika. Kontrolēt izpildīto darbu atbilstību apstiprinātajai tāmei.
5.2.21. veikt Objekta regulāru pārbaudi, darba izpildes pieņemšanu, saskaņojot un pārbaudot izpildīto darbu apjomus (apstiprināt izpildīto apjomu ar parakstu izpildshēmas, būvdarbu apjomu sertifikātos, pievienojot fotofiksāciju);
5.2.22. sniegt Būvuzņēmējam norādījumus par izpildītā darba kvalitāti un defektu novēršanu;
5.2.23. informēt Pasūtītāju par visiem apstākļiem, kas var negatīvi ietekmēt sekmīgu būvdarbu veikšanu vai Objekta ekspluatāciju;
5.2.24. nekavējoties rakstiski informēt Pasūtītāju, ja būvdarbi tiek veikti nekvalitatīvi, vai ja tiek konstatētas patvaļīgas atkāpes no Būvprojekta vai ar Būvuzņēmēju noslēgtā būvdarbu līguma, vai ja netiek ievērotas Latvijas būvnormatīvu, būvniecību, ugunsdrošības vai darba aizsardzības normatīvo aktu prasības. Šādā gadījumā Būvuzraugs, iepriekš saskaņojot ar Pasūtītāju, iesniedz Būvuzņēmējam rakstisku pieprasījumu pārtraukt būvdarbus līdz konstatēto trūkumu/pārkāpumu novēršanai;
5.2.25. pārliecināties un regulāri uzraudzīt, lai Būvuzņēmējs ievēro normatīvajos aktos noteiktās drošības un darba aizsardzības prasības;
5.2.26. savlaicīgi veikt visas būvuzraudzības dokumentācijas aizpildīšanu Būvniecības informācijas sistēmā (BIS);
5.2.27. kontrolēt lai būvgruži tiktu utilizēti atbilstoši spēkā esošiem normatīvo aktu prasībām – „Atkritumu apsaimniekošanas likums”, Daugavpils pilsētas domes saistošie noteikumi Nr.16 „Atkritumu apsaimniekošanas noteikumi Daugavpils pilsētas pašvaldībā” u.c., kā arī noslēgtā būvdarbu līguma prasībām;
5.2.28. ievērot darba drošības koordinatora norādījumus, bet pārkāpumu gadījumā informēt darba drošības koordinatoru un Pasūtītāju par tiem;
5.2.29. sekot līdzi autoruzraudzības procesam, piedalīties iespējamo projekta risinājumu izmaiņu un/vai iespējamo neparedzēto būvdarbu izvērtēšanā, sagatavot šiem jautājumiem ieteikumus un komentārus, par tiem informēt un konsultēt Pasūtītāju.
5.2.30. kontrolēt būvniecības gaitu objektos, lai savlaicīgi konstatētu nekvalitatīvi veiktus darbus, vai nekvalitatīvu materiālu pielietojumu, kā arī pārbaudīt būvdarbos izmantojamo būvizstrādājumu atbilstības deklarācijas un tehniskās pases, kā arī būvizstrādājumu atbilstību tehniskajai dokumentācijai.
5.2.31. apturēt būvdarbus būvobjektā normatīvajos aktos paredzētajos gadījumos un, ja tiek konstatēti pārkāpumi, kas saistīti ar būvdarbu līguma nosacījumu neievērošanu;
5.2.32. saskaņot ar Būvuzņēmēju, Autoruzraugu un Pasūtītāju organizatoriskos jautājumus, kas saistīti ar Objektā veicamajiem būvdarbiem;
5.2.33. kontrolēt būvsapulcēs pieņemto lēmumu izpildi. Uzraudzīt, lai Būvuzņēmējs ievēro būvsapulcēs un ar Būvuzņēmēju noslēgtajā būvdarbu līgumā noteiktos būvdarbu izpildes termiņus. Būvdarbu izpildes termiņu nokavējuma gadījumā nekavējoties rakstiski informēt Pasūtītāju;
5.2.34. piedalīties klātienē Būvniecības valsts kontroles biroja un citu institūciju būvobjekta pārbaudēs;
5.2.35. nekavējoties, bet ne vēlāk kā 2 (divu) stundu laikā no uzaicinājuma nosūtīšanas brīža, ierasties Objektā pēc Pasūtītāja, Autoruzrauga vai citas būvdarbus uzraugošās amatpersonas pirmā uzaicinājuma (pievienot objekta apmeklēšanas grafiku);
5.2.36. piedalīties Būvuzņēmēja vai Autoruzrauga kvalitātes pārbaudēs un veikt savas pārbaudes, lietojot ātrdarbīgas iekārtas un instrumentus.
5.2.37. pēc Objekta pieņemšanas ekspluatācijā, nodot Pasūtītājam visu ar Objektu saistīto dokumentāciju;
5.2.38. pēc Pasūtītāja pieprasījuma piedalīties citu būvniecības procesa dalībnieku organizētājās sapulcēs; 
5.2.39. Pakalpojuma izpildē patstāvīgi nodrošināt normatīvajos aktos noteiktajā kārtībā sertificētus mērinstrumentus, kas nepieciešami Pakalpojumu ietvaros veicamo pārbaužu par būvdarbu kvalitāti, drošumu un atbilstību Būvprojektam un ar Būvuzņēmēju noslēgtajā būvdarbu līgumā noteiktajam, pilnvērtīgai izpildei;
5.2.40. sniegt Pasūtītājam priekšlikumus, konsultācijas un atzinumus, t.sk., bet ne tikai par konkrētiem Būvuzņēmēja veiktajiem būvdarbiem Objektā un/vai Būvprojektu, vai Būvprojekta detalizācijas risinājumiem;
5.2.41. izpildīt Pasūtītāja norādījumus un ieteikumus ar nosacījumu, ka tie nav pretrunā ar Būvprojektu un Latvijas Republikā spēkā esošiem normatīviem aktiem;
5.2.42. veikt citus pienākumus vai darbības saskaņā ar Tehnisko specifikāciju un/vai atsevišķiem Pasūtītāja uzdevumiem, Pasūtītāja nosūtītajā uzdevumā norādītajā termiņā;
5.2.43. pēc Pasūtītāja pieprasījuma, sniegt apliecinājumu, dokumentus vai informāciju par Līguma izpildē izmantoto preču vai pakalpojumu izcelsmes valsti.
5.3. Būvuzrauga tiesības:
5.3.1. pieprasīt no būvniecības ierosinātāja un Būvuzņēmēja jebkurus būvprojekta dokumentus, lai iegūtu precīzu pārskatu par būvdarbu gaitu un būvdarbu izpildi atbilstoši būvprojektam un, ja nepieciešams, par būvdarbu izpildītāju kvalifikāciju, ja attiecīgā informācija un dokumenti nav pieejami būvniecības informācijas sistēmā;
5.3.2. nepieļaut būvdarbu uzsākšanu Objektā, ja nav veikti būvdarbu sagatavošanas darbi;
5.3.3. pieprasīt uzbūvēto konstrukciju un segto darbu atsegšanu, ja turpmākā darbu izpildes procesā rodas pamatotas šaubas par kāda darba izpildes kvalitāti un atbilstību Būvprojektam;
5.3.4. ja konstatētas patvaļīgas atkāpes no būvprojekta vai netiek ievērotas Latvijas būvnormatīvos vai darba aizsardzību, vides aizsardzību un ugunsdrošību regulējošajos normatīvajos aktos noteiktās prasības, pārtraukt būvdarbus uz laiku, kamēr tiek novērsti konstatētie trūkumi, vai iesniegt attiecīgi būvniecības ierosinātājam, būvvaldei, Valsts ugunsdzēsības un glābšanas dienestam vai Valsts darba inspekcijai motivētu rakstisku pieprasījumu apturēt būvdarbus;
5.3.5. ierosināt atbildīgā būvdarbu vadītāja, kā arī atsevišķo darbu būvdarbu vadītāju būvprakses sertifikāta apturēšanu vai anulēšanu, ja būvdarbos atkārtoti tiek pieļautas profesionālas kļūdas vai normatīvo aktu pārkāpumi;
5.3.6. informēt būvniecības ierosinātāju, autoruzraugu un būvvaldi vai institūciju, kas pilda būvvaldes funkcijas, iesniedzot detalizētus aprēķinus, ja būvuzraugam ir radušās pamatotas šaubas par būvprojektā ietvertajiem tehniskajiem risinājumiem;
5.3.7. rakstveidā saskaņojot ar Pasūtītāju, pieprasīt segto darbu atsegšanu, ja rodas šaubas par kāda būvdarba izpildes kvalitāti un/vai atbilstību Būvprojektam.
5.3.8. Būvuzraugs ir atbildīgs par to, lai visā Līguma izpildes laikā tam būtu spēkā esošas licences un sertifikāti, ja tādi ir nepieciešami, kā arī uzņemas atbildību, kas Būvuzraugam ir noteikta saskaņā ar spēkā esošajiem normatīvajiem aktiem.
5.3.9. Būvuzraugam nav tiesības bez iepriekšējas saskaņošanas ar Pasūtītāju pieņemt lēmumus, sniegt Būvuzņēmējam tādus norādījumus un veikt darbības, kas saistītas ar Būvprojektā noteikto būvdarbu apjomu izmaiņām vai būvdarbu izpildes termiņa pagarinājumu, vai kas varētu palielināt būvdarbu izmaksas vai citādi negatīvi ietekmēt Pasūtītāja intereses.
5.4. Būvuzraugs sagatavo un rakstiski iesniedz būvniecības ierosinātājam šādas būvdarbu un būvuzraudzības izpildes atskaites, formātu iepriekš saskaņojot ar būvniecības ierosinātāju:
5.4.1. Ikmēneša atskaiti - Izpildītājs 5 (piecu) darba dienu laikā pēc iepriekšējā mēnesī paveikto būvdarbu apjomu apstiprināšanas un parakstītā būvdarbu izpildes akta saņemšanas sagatavo un iesniedz pasūtītājam būvuzraudzības ikmēneša atskaites, tajās ziņojot par iepriekšējā mēneša būvdarbu gaitu, objektā paveiktajiem darbiem, būvdarbu laika grafika ievērošanu, kā arī pievienojot fotofiksācijas. Izpildītājs katrā ikmēneša atskaitē iekļauj būvuzraudzības grupas Darba laika uzskaites tabeli.
5.4.2. Pabeigšanas atskaite - Būvuzraudzības pabeigšanas atskaiti izpildītājs iesniedz 
15 darba dienu laikā pēc būvdarbu pabeigšanas un tajā minimāli ietilpst:
5.4.2.1. atskaite par Būvuzņēmēja iepriekšējā periodā un pavisam kopā veiktajiem būvdarbiem (pievienojot fotofiksāciju);
5.4.2.2. faktiskais būvdarbu izpildes un naudas plūsmas grafiks;
5.4.2.3. konstatēto defektu cēloņu izvērtējums, veiktās darbības būvdarbu laikā defektu  novēršanai un cēloņu samazināšanai;
5.4.2.4. būvdarbu izpildes un būvdarbu veicēja darbības novērtējums;
5.4.2.5. akts par būvobjekta izpilddokumentacijas pieņemšanu (t.sk. būvniecības informācijas sistēmā) pirms apliecinājuma, par gatavību nodošanai ekspluatācijā, parakstīšanas BISā;
5.4.2.6. secinājumi, ieteikumi
5.4.2.7. akts par paveikto būvuzraudzību un rēķins
5.5. Izpildītājam atskaites par iepriekšējā mēnesī izpildītajiem darbiem jāiesniedz pasūtītājam katru mēnesi elektroniski. Atskaitēm jābūt parakstītām ar drošu elektronisko parakstu. Būvniecības darbu veikšanas laikā Būvuzraugam ir jāievēro Dabas aizsardzības prasības, Darba drošības noteikumi.
6. Apakšuzņēmēju un personāla nomaiņas un iesaistes kārtība
6.1. Pēc Līguma slēgšanas tiesību piešķiršanas un ne vēlāk kā uzsākot Līguma izpildi, Būvuzraugs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Būvuzraugs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
6.2. Būvuzraugs nav tiesīgs bez saskaņošanas ar Pasūtītāju veikt Līguma pielikumos norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
6.3. Pasūtītājs nepiekrīt Līguma pielikumos norādītā personāla nomaiņai gadījumos, kad norādītais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
6.4. Pasūtītājs nepiekrīt Līguma pielikumos norādītā apakšuzņēmēja nomaiņai, ja pastāv kāds no šādiem nosacījumiem:
6.4.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
6.4.2. tiek nomainīts apakšuzņēmējs, uz kura iespējām Būvuzraugs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Būvuzraugs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem (izņemot otrās daļas 8. un 9.punktu);
6.4.3. piedāvātais apakšuzņēmējs, kura  sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9.punktu);
6.4.4. apakšuzņēmēja maiņas rezultātā tiktu izdarīti tādi grozījumi Būvuzrauga iepirkumā iesniegtajā piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
6.6. Pasūtītājs pieņem lēmumu atļaut vai atteikt Būvuzrauga personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
7. Pasūtītāja pienākumi un tiesības
7.1. Pasūtītāja pienākumi: 
7.1.1. Līgumā noteiktajā kārtībā norēķināties ar Būvuzraugu par faktiski saņemtajiem Pakalpojumiem Līgumā noteiktajā kārtībā;
7.1.2. sniegt Būvuzraugam Pasūtītāja rīcībā esošo un Līguma izpildei nepieciešamo informāciju un dokumentāciju;
7.1.3. nodrošināt Pasūtītāja pārstāvja piedalīšanos būvsapulcēs.
7.2. Pasūtītāja tiesības: 
7.2.1. Pasūtītājs ir tiesīgs apturēt līguma izpildi līdz pārkāpuma novēršanai un/vai zaudējumu segšanai, ja Būvuzraugs neievēro Līgumā noteiktās prasības;
7.2.2. nepieņemt Pakalpojumus, ja tie ir sniegti nekvalitatīvi vai nepilnīgi, ja tie neatbilst Līgumam vai ja iztrūkst kāds no nepieciešamajiem dokumentiem. Pasūtītājs paziņo Būvuzraugam par atteikumu pieņemt Pakalpojumus; 
7.2.3. parakstīt no Būvuzrauga saņemto Aktu vai rakstiski iesniegt Būvuzraugam pretenziju, ja Pakalpojums ir sniegts nekvalitatīvi vai neatbilst šī Līguma vai spēkā esošo normatīvo aktu prasībām vai Aktā ir neprecizitātes. Šādā gadījumā Būvuzraugam ir pienākums Pasūtītāja pretenzijā norādītajā termiņā novērst norādītās neatbilstības un nepilnības un atkārtoti iesniegt Pasūtītājam saskaņošanai Aktu;
7.2.4. jebkurā laikā pārbaudīt Būvuzrauga saistību izpildi, pieprasīt un saņemt no Būvuzrauga informāciju, dot norādījumus;
7.2.5. jebkurā Līguma izpildes posmā pārliecināties par Līguma izmantoto preču un pakalpojumu izcelsmes valsti, lūgt iesniegt dokumentus, apliecinājumu vai informāciju par izcelsmes preču vai pakalpojuma izcelsmes valsti.
8. Līgumsodi
8.1. Ja Pasūtītājs savas vainas dēļ kavē Līguma noteikto apmaksas termiņu, Būvuzraugam ir tiesības pieprasīt no Pasūtītāja līgumsodu 0,2% (nulle komats divu procentu) apmērā no savlaicīgi neveiktā maksājuma summas par katru nokavēto attiecīgā termiņa dienu, bet ne vairāk kā 10% (desmit procenti) no savlaicīgi neveiktā maksājuma summas.
8.2. Ja Būvuzraugs neveic Līgumā un tā pielikumos paredzētos pienākumus vai neveic pienākumus Līgumā un tā pielikumos noteiktajos termiņos, vai nesniedz Pasūtītāja pieprasīto informāciju Pasūtītāja noteiktajos termiņos, Būvuzraugs maksā Pasūtītājam līgumsodu 0,2% (nulle komats divu procentu) apmērā no kopējās Līgumcenas par katru kavējuma dienu, bet ne vairāk kā 10% (desmit procenti) no Līgumcenas.
8.3. Ja Būvuzrauga parakstītajā Būvuzņēmēja sagatavotajā ikmēneša būvdarbu izpildes aktā par iepriekšējā mēnesī faktiski izpildītajiem būvdarbiem Pasūtītājs konstatē būvdarbus, kas satur defektus un/vai trūkumus, Pasūtītājam ir tiesības pieprasīt no Būvuzrauga līgumsodu līdz 5 % (pieci procenti) apmērā no Līgumcenas par katru konstatēto gadījumu.
8.4. Būvuzraugs atlīdzina Pasūtītājam būvdarbu segto darbu atsegšanas un tās novēršanas izmaksas, ja Būvuzrauga pieprasītās būvdarbu segto darbu atsegšanas rezultātā nav konstatēta neatbilstība ar Būvuzņēmēju noslēgtā būvdarbu līguma noteikumiem un/vai spēkā esošo normatīvo aktu prasībām un/vai Būvprojektam.
8.5. Pasūtītājam ir tiesības ieturēt Būvuzņēmējam aprēķinātu līgumsodu no Līguma saistību izpildes garantijas.
8.6. Līgumsoda samaksa neatbrīvo Puses no Līgumā paredzēto saistību turpmākas pildīšanas un neizslēdz pienākumu atlīdzināt zaudējumus.
8.7. Būvuzraugs atbild par zaudējumiem, ko tas ar savu prettiesisku darbību vai bezdarbību nodarījis Pasūtītājam vai trešajām personām. 
8.8. Būvuzraugs ir atbildīgs par tā piesaistīto apakšuzņēmēju pakalpojuma izpildi atbilstoši Līguma noteikumiem un par zaudējumiem, ko Līguma izpildē iesaistītie apakšuzņēmēji ar savu prettiesisko darbību vai bezdarbību ir nodarījuši Pasūtītājam un trešajām personām. Būvuzraugs ir atbildīgs par visu saistību izpildi pret apakšuzņēmēju, tajā skaitā samaksas veikšanu.
8.9. Ja Līguma izpildē tiks ietvertas Krievijas vai Baltkrievijas izcelsmes preces vai pakalpojumi, vai Būvuzraugs nesniegs Pasūtītājam Līguma izpildē izmantoto preču vai pakalpojumu izcelsmes valsti pierādošo informāciju, kas minēta šī Līguma 5.2.43.apakšpunktā, vai arī sniegs nepatiesu informāciju, Būvuzraugs maksā līgumsodu 5 % (pieci procenti) apmērā no Līgumcenas un nekavējoties novērš konstatēto pārkāpumu, kā arī Būvuzraugam var rasties Publisko iepirkumu likuma 42.panta otrās daļas 10.punkta sekas, proti, izslēgšana citos publiskajos iepirkumos nepildītu līgumsaistību dēļ.
9. Nepārvarama vara
9.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma parakstīšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.
9.2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Paziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam paziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
9.3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā vai kopīgi atkāpjas no Līguma izpildes.
10. Atkāpšanās no Līguma izpildes
10.1. Būvuzraugam ir tiesības nekavējoties vienpusēji atkāpties no Līguma izpildes, rakstveidā brīdinot par to Pasūtītāju 30 trīsdesmit) dienas iepriekš un neatlīdzinot jebkāda veida zaudējumus, ja Pasūtītājs bez pamatota iemesla neveic Līgumā noteiktos maksājumus Līgumā noteiktajā termiņā. Par nepamatotu iemeslu nav uzskatāms gadījums, kad Būvuzrauga saistību neizpildes vai nepienācīgas izpildes rezultātā Pasūtītājs neveic Līgumā noteikto maksājumu Līgumā noteiktajā termiņā.
10.2. Būvuzraugam ir tiesības vienpusēji atkāpties no būvuzraudzības līguma vai atteikties no pienākuma pildīšanas (ja būvuzraugs ir norīkots) un rakstiski informēt par to attiecīgo būvvaldi vai biroju, ja Pasūtītājs pieprasa veikt darbības, kas ir pretrunā ar būvniecību reglamentējošiem normatīvajiem aktiem.
10.3. Pasūtītājam ir tiesības vienpusēji atkāpties no Līguma izpildes, rakstveidā brīdinot par to Būvuzraugu 10 (desmit) dienas iepriekš un neatlīdzinot jebkāda veida zaudējumus sekojošos gadījumos:
10.3.1. Būvuzraugs sniedz Pakalpojumus neatbilstoši Līguma, Līguma pielikumu vai spēkā esošu normatīvo aktu prasībām, vai Pasūtītāja likumīgiem norādījumiem un pēc Pasūtītāja pretenzijas saņemšanas 5 (piecu) darba dienu laikā nav novērsis pārkāpumu;
10.3.2. Būvuzraugs pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta;
10.3.3. tiek konstatēts kāds no Publisko iepirkumu likuma 64.panta pirmajā daļā minētajiem gadījumiem;
10.3.4. tiek konstatēts, ka Būvuzraugs nav novērsis Līguma 8.9.apakšpunktā minētos pārkāpumus;
10.3.5. Pasūtītājam zūd nepieciešamība saņemt Pakalpojumu.
10.4. Pasūtītājs ir tiesīgs nekavējoties atkāpties no līguma izpildes ja:
10.4.1. Līgumu nav iespējams izpildīt tādēļ, ka Līguma darbības laikā tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;
10.4.2. Būvuzraugs tiek izslēgts no Būvkomersantu reģistra vai tas nav tiesīgs sniegt Pakalpojumus saskaņā ar spēkā esošiem normatīviem aktiem.
10.5. Ja Pasūtītājs vienpusēji atkāpjas no Līguma izpildes Līguma 10.3.punktā noteiktajos gadījumos, tad Būvuzraugs nekavējoties pārtrauc sniegt Pakalpojumus un, piedaloties Pušu pilnvarotām personām, sastāda un paraksta Aktu par faktiski Līguma, Līguma pielikumu un spēkā esošo normatīvo aktu prasībām atbilstoši sniegtajiem Pakalpojumiem.
10.6. Gadījumā, ja Pasūtītājs atkāpjas no Līguma izpildes Līguma 10.3.1., 10.4.1. vai 10.4.2.apakšpunktos noteiktajos gadījumos, tad Pasūtītājam ir tiesības ieturēt līguma saistības izpildes nodrošinājumu pilnā apmērā.
11. Strīdu izskatīšanas kārtība
11.1. Jebkurš strīds, domstarpība vai prasība, kas izriet no Līguma, Līguma pielikumiem, spēkā esošajiem normatīvajiem aktiem un kas skar Līguma pārkāpšanu, izbeigšanu vai spēkā neesamību, starp Pusēm tiek risināta sarunu ceļā. 
11.2. Ja vienošanās starp Pusēm sarunu ceļā netiek panākta, tad strīds tiek izšķirts Latvijas Republikas tiesā spēkā esošajos normatīvajos aktos noteiktajā kārtībā.
12. Fizisko personu datu aizsardzība
12.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
12.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
12.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
12.4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.
12.5. Neskatoties uz iepriekš minēto, Būvuzraugs piekrīt, ka Pasūtītājs nodod no Būvuzrauga saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī Līguma izpildes nodrošināšanai.
12.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai.
13. Konfidencialitāte
13.1. Būvuzraugs apņemas ievērot konfidencialitāti, tajā skaitā:
13.1.1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
13.1.2. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Uzņēmējam pieejama Līguma izpildes gaitā.
13.2. Pasūtītājs apņemas ievērot konfidencialitāti  un bez Būvuzrauga rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Būvuzraugs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Būvuzraugs nevar noteikt par komercnoslēpumu Līguma priekšmetu un tā izpildes rezultātu.
13.3. Konfidencialitātes ierobežojumi neattiecas uz publiski un vispārpieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
13.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
13.5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
13.6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
14. Noslēguma noteikumi
14.1. Līgums var tikt grozīts Pusēm par to rakstiski vienojoties un ievērojot Publisko iepirkumu likuma regulējumu. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi Līgumā kļūst par Līguma neatņemamu sastāvdaļu.
14.2. Ja kādai no Pusēm tiek mainīts juridiskais statuss, juridiskā adrese, nosaukums, paraksta tiesības vai jebkura cita uz Līguma izpildi attiecināma būtiskas informācijas izmaiņas, tad tā nekavējoties, ne vēlāk kā 5 (piecu) darba dienu laikā, rakstiski informē par to otru Pusi.
14.3. Līgums ir sagatavots un parakstīts divos eksemplāros ar visiem Līgumā minētajiem Līguma pielikumiem, pa 1 eksemplāram katrai Pusei ar vienādu juridisko spēku un ir saistošs Pusēm no tā abpusējas parakstīšanas datuma (papīra formāta līguma parakstīšanas gadījumā). Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums (elektroniska formāta līguma parakstīšanas gadījumā).
14.4. Līguma kontaktpersonas:
14.4.1. no Pasūtītāja puses  –  persona _______, tālrunis ______, e-pasta adrese _______;
14.4.2. no Būvuzrauga puses –  persona _______, tālrunis ______, e-pasta adrese _______.
15. Līguma pielikumi
15.1. 1.pielikums – Būvuzrauga konkursā iesniegtais piedāvājums;
15.2. 2.pielikums – Būvprojekts (neatņemama Līguma sastāvdaļa, kas liela apjoma dēļ netiek pievienota tieši, bet uzskatāma par Līguma pielikumu atsevišķa dokumenta veidā).
15.3. 3.pielikums – cits (ja nepieciešams).
16. Pušu juridiskās adreses un rekvizīti

